Up-770/05
Natisni
Opravilna št.:
Up-770/05
Datum odločitve:
7. 11. 2005
ECLI:
ECLI:SI:USRS:2005:Up.770.05
Akt:
Ustavna pritožba A. A. zoper  sodbo Višjega delovnega in socialnega sodišča št. Psp 201/2004 z dne 11. 5. 2005 v zvezi s sodbo Delovnega in socialnega sodišča v Ljubljani št. Ps 1615/2000 z dne 4. 2. 2004
Izrek:
Ustavna pritožba A. A. zoper  sodbo Višjega delovnega in socialnega sodišča št. Psp 201/2004 z dne 11. 5. 2005 v zvezi s sodbo Delovnega in socialnega sodišča v Ljubljani št. Ps 1615/2000 z dne 4. 2. 2004 se zavrže.
Evidenčni stavek:
V obravnavani zadevi bi pritožnik zoper sodbo VDSS po določbi prvega in drugega odstavka 384. člena ZPP v zvezi s 14. in 21. členom ZDSS glede na predmet spora lahko vložil revizijo. Ker pred izčrpanjem tega pravnega sredstva ustavna pritožba ni dopustna, je Ustavno sodišče ustavno pritožbo zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
3. 8. 2005
Vrsta odločitve:
sklep
Vrsta rešitve:
zavrženje
Dokument:
US25219
Up-770/05-4
7. 11. 2005
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 18. oktobra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper  sodbo Višjega delovnega in socialnega sodišča št. Psp 201/2004 z dne 11. 5. 2005 v zvezi s sodbo Delovnega in socialnega sodišča v Ljubljani št. Ps 1615/2000 z dne 4. 2. 2004 se zavrže.
Obrazložitev
1. Pritožnik vlaga ustavno pritožbo zoper sodbo Višjega delovnega in socialnega sodišča (v nadaljevanju VDSS), s katero je bila zavrnjena njegova pritožba zoper sodbo Delovnega in socialnega sodišča (v nadaljevanju DSS). DSS je razveljavilo odločbi Zavoda Republike Slovenije za zaposlovanje o zavrženju pritožnikovega zahtevka za priznanje pravice do izplačevanja denarnega nadomestila med brezposelnostjo in samo odločilo o pravici pritožnika in sicer tako, da je pritožnikov zahtevek za priznanje pravice do denarnega nadomestila za primer brezposelnosti zavrnilo.
2. Ustavna pritožba zoper sodbo VDSS in sodbo DSS ni dopustna. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. Pritožnik izpodbija posamični akt, zoper katerega glede na veljavno zakonsko ureditev niso bila izčrpana vsa pravna sredstva. V obravnavani zadevi bi pritožnik zoper sodbo VDSS po določbi prvega in drugega odstavka 384. člena Zakona o pravdnem postopku (Uradni list RS, št. 26/99 in nasl. – v nadaljevanju ZPP) v zvezi s 14. in 21. členom Zakona o delovnih in socialnih sodiščih (Uradni list RS, št. 19/94 – ZDSS) glede na predmet spora lahko vložil revizijo. Ker pred izčrpanjem tega pravnega sredstva ustavna pritožba ni dopustna, je Ustavno sodišče ustavno pritožbo zavrglo.
3. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan